
DR 30.10.2014  87  

  
ini kerana saya percaya negeri Perak terutamanya Ipoh akan menikmati manfaat dari segi 
ekonomi dan perkhidmatan pengangkutan awam daripada perkhidmatan baru ETS 
tersebut. 

Untuk makluman umum, perkhidmatan ETS Ipoh ke Kuala Lumpur pada masa kini 
mendapat sambutan yang amat baik daripada kalangan warga Perak sehingga kebanyakan 
tempat duduk adalah penuh untuk hampir kesemua jadual perjalanannya terutamanya pada 
masa hujung minggu. Saya berharap pihak pengurusan ETS akan menambah lebih banyak 
koc-koc untuk perkhidmatan ETS dan untuk memenuhi permintaan daripada pengguna-
pengguna. 

Tuan Yang di-Pertua, Ipoh amat memerlukan satu sistem pengangkutan awam 
yang efisien dan berintegrasi untuk kemudahan awam. Di sini, saya merayu SPAD untuk 
mengkaji dan melaksanakan satu sistem pengangkutan awam yang lebih baik terutamanya 
dari segi perkhidmatan teksi awam yang pada masa kini adalah dalam keadaan teruk.  
Teksi-teksi yang digunakan adalah amat tua dan ada kebanyakannya tidak diselenggarakan 
dengan baik. Saya rasa perlu ada satu blueprint untuk penambahbaikan sistem teksi awam 
untuk jangka masa panjang di Ipoh.   

Dengan ini, saya mengakhiri ucapan saya dengan satu isu yang terakhir yang 
saya ingin lanjutkan daripada apa yang dihujahkan oleh Yang Berhormat Lanang iaitu 
berkenaan isu stateless children, dengan izin Tuan Yang di-Pertua. Saya berharap 
Kerajaan Malaysia memberi pertimbangan yang sewajarnya kepada kanak-kanak luar nikah 
dalam situasi yang tertentu terutamanya keadaan yang dikatakan kesilapan teknikal di 
mana kedua-dua ibu bapa yang tidak mendaftarkan perkahwinan mereka sebelum 
kelahiran kanak-kanak tersebut atas sebab kegagalan memahami undang-undang yang 
dikuatkuasakan oleh negara kita. 

Tuan Yang di-Pertua, apakah salahnya kerajaan mempertimbangkan untuk 
memberi kewarganegaraan kepada kanak-kanak luar nikah di mana kedua-dua ibu bapa 
adalah warganegara Malaysia? Janganlah kamu menghukum kanak-kanak ini kerana 
kegagalan ibu bapa mereka untuk mendaftarkan perkahwinan ibu bapa mereka sebelum 
kelahiran kanak-kanak tersebut. Kami boleh terima ujian DNA untuk menentukan 
keibubapaan iaitu parenthood dan oleh yang demikian, kamu harus memberi 

kewarganegaraan sekiranya adalah dibuktikan bahawa kedua-dua ibu bapa kanak-kanak 
luar nikah ini ialah warganegara Malaysia. Sekiranya perlu, kami boleh meminda undang-
undang sedia ada untuk melaksanakan polisi kerajaan yang lebih memberi keprihatinan 
kepada masalah rakyat Malaysia.   

Dengan itu, itulah ucapan saya. Sekian, terima kasih Tuan Yang di-Pertua. 

Timbalan Yang di-Pertua [Datuk Haji Ismail bin Haji Mohamed Said]:  

Nampaknya Yang Berhormat Lanang yang juara ya. Yang Berhormat Bukit Bendera. 

■1730 

 

5.30 ptg. 

Tuan Zairil Khir Johari [Bukit Bendera]: Terima kasih Tuan Yang di-Pertua.  

Memandangkan masa tidak mencukupi, saya hanya akan membangkitkan satu isu. 

Tuan Yang di-Pertua, sebulan lalu lebih 473,000 orang calon UPSR dikejutkan 
dengan berita pembocoran kertas soalan. Mula-mula dengan kertas Sains dan Bahasa 
Inggeris, dan kemudiannya Matematik dan Bahasa Tamil.  Akibatnya murid-murid terpaksa 
menunggu hampir sebulan untuk mengambil semula kertas-kertas tersebut. Peristiwa ini 
bukan sahaja memalukan negara dan menimbulkan kesangsian umum terhadap 
pengendalian peperiksaan awam tetapi juga mengakibatkan keresahan dan tekanan mental 
bagi hampir setengah juta orang murid Tahun 6 di serata negara di samping menjejaskan 
integriti sistem pendidikan negara kita.  

Jadi harapan rakyat bahawa sumber pembocoran ini dapat dikesan dengan 
secepat mungkin dan langkah-langkah yang sepatutnya dapat diambil bagi mengelak 
daripada berlaku kebocoran lagi dalam masa depan.  



ini kerana saya percaya negeri Perak terutamanya Ipoh akan menikmati manfaat dari segi ekonomi dan perkhidmatan pengangkutan awam daripada perkhidmatan baru ETS tersebut. Untuk makluman umum, perkhidmatan ETS Ipoh ke Kuala Lumpur pada masa kini mendapat sambutan yang amat baik daripada kalangan warga Perak sehingga kebanyakan tempat duduk adalah penuh untuk hampir kesemua jadual perjalanannya terutamanya pada masa hujung minggu. Saya berharap pihak pengurusan ETS akan menambah lebih banyak koc-koc untuk perkhidmatan ETS dan untuk memenuhi permintaan daripada pengguna- pengguna. Tuan Yang di-Pertua, Ipoh amat memerlukan satu sistem pengangkutan awam yang efisien dan berintegrasi untuk kemudahan awam. Di sini, saya merayu SPAD untuk mengkaji dan melaksanakan satu sistem pengangkutan awam yang lebih baik terutamanya dari segi perkhidmatan teksi awam yang pada masa kini adalah dalam keadaan teruk. Teksi-teksi yang digunakan adalah amat tua dan ada kebanyakannya tidak diselenggarakan dengan baik. Saya rasa perlu ada satu blueprint untuk penambahbaikan sistem teksi awam untuk jangka masa panjang di Ipoh. Dengan ini, saya mengakhiri ucapan saya dengan satu isu yang terakhir yang saya ingin lanjutkan daripada apa yang dihujahkan oleh Yang Berhormat Lanang iaitu berkenaan isu stateless children, dengan izin Tuan Yang di-Pertua. Saya berharap Kerajaan Malaysia memberi pertimbangan yang sewajarnya kepada kanak-kanak luar nikah dalam situasi yang tertentu terutamanya keadaan yang dikatakan kesilapan teknikal di mana kedua-dua ibu bapa yang tidak mendaftarkan perkahwinan mereka sebelum kelahiran kanak-kanak tersebut atas sebab kegagalan memahami undang-undang yang dikuatkuasakan oleh negara kita. Tuan Yang di-Pertua, apakah salahnya kerajaan mempertimbangkan untuk memberi kewarganegaraan kepada kanak-kanak luar nikah di mana kedua-dua ibu bapa adalah warganegara Malaysia? Janganlah kamu menghukum kanak-kanak ini kerana kegagalan ibu bapa mereka untuk mendaftarkan perkahwinan ibu bapa mereka sebelum kelahiran kanak-kanak tersebut. Kami boleh terima ujian DNA untuk menentukan keibubapaan iaitu parenthood dan oleh yang demikian, kamu harus memberi. kewarganegaraan sekiranya adalah dibuktikan bahawa kedua-dua ibu bapa kanak-kanak luar nikah ini ialah warganegara Malaysia. Sekiranya perlu, kami boleh meminda undang- undang sedia ada untuk melaksanakan polisi kerajaan yang lebih memberi keprihatinan kepada masalah rakyat Malaysia. Dengan itu, itulah ucapan saya. Sekian, terima kasih Tuan Yang di-Pertua. Timbalan Yang di-Pertua [Datuk Haji Ismail bin Haji Mohamed Said]: Nampaknya Yang Berhormat Lanang yang juara ya. Yang Berhormat Bukit Bendera. #1730. 5.30 ptg. Tuan Zairil Khir Johari [Bukit Bendera]: Terima kasih Tuan Yang di-Pertua. Memandangkan masa tidak mencukupi, saya hanya akan membangkitkan satu isu. Tuan Yang di-Pertua, sebulan lalu lebih 473,000 orang calon UPSR dikejutkan dengan berita pembocoran kertas soalan. Mula-mula dengan kertas Sains dan Bahasa Inggeris, dan kemudiannya Matematik dan Bahasa Tamil. Akibatnya murid-murid terpaksa menunggu hampir sebulan untuk mengambil semula kertas-kertas tersebut. Peristiwa ini bukan sahaja memalukan negara dan menimbulkan kesangsian umum terhadap pengendalian peperiksaan awam tetapi juga mengakibatkan keresahan dan tekanan mental bagi hampir setengah juta orang murid Tahun 6 di serata negara di samping menjejaskan integriti sistem pendidikan negara kita. Jadi harapan rakyat bahawa sumber pembocoran ini dapat dikesan dengan secepat mungkin dan langkah-langkah yang sepatutnya dapat diambil bagi mengelak daripada berlaku kebocoran lagi dalam masa depan.